Marokko: Land in Noordwes-Afrika - Wiki Afrikaans 2022 - Study in China
446 550 of 710 850 km2 (57ste of 39ste)
172 410 of 274 460 myl2
37 112 080 (39ste)
MOI (2019) 0,686 (121ste) – medium
Wes-Sahara is grotendeels onder die gesag van Marokko, die gebiede wat nie deur Marokko beset word nie, vorm deel van die Arabiese Demokratiese Republiek Sahara wat deur die Polisario gelei word. Weens die konflik om Wes-Sahara het Marokko op 12 November 1984 van die Organisasie vir Afrika-eenheid onttrek en daarmee die enigste land van Afrika geword wat nie 'n lidland van die Afrika-unie was nie. In 1987 het Marokko vir lidmaatskap by die Europese Gemeenskap, die voorganger van die huidige Europese Unie, gevra, maar is weens sy ligging in Afrika afgewys. Op 30 Januarie 2017 het Marokko ondanks die Wes-Sahara-konflik 'n lid van die AU geword.
Daar is geen maklike begaanbare paaie deur die Hoë Atlas nie, maar 'n aantal bergpaaie maak die goedereverkeer per pakdier tussen die gebied rondom die Atlantiese Oseaan en die Sahara moontlik. In die suidweste gaan die Hoe Atlas oor in die Anti-Atlas. Hierdie gebergte is die laagste en word deur 'n massa vulkaniese lawa van die suidelike rand van die Hoë Atlas geskei. Deur hierdie gebied vloei die rivier Soes, wat wes van Agadir in die vlakte met dieselfde naam in die Atlantiese Oseaan uitmond.
Casablanca (met 'n bevolking van meer as drie miljoen), die voormalige hoofstad van die suide, het die grootste hawe van Marokko en is ook die grootste stad in die Maghreb Fes was altyd 'n religieuse en kuns-sentrum, terwyl Rabat (meer as 750 000 inwoners), die huidige hoofstad en bestuursentrum van die land, saam met Tetuan bekend is om sy Andalusies-Moslemse kultuur. Marrakesj het 'n sterk Afrikakarakter en was veral bekend om sy eksotiese naglewe. Die mees Europese stad is Tangier, vroeër 'n vryhawe onder internasionale beheer wat in 1956 by Marokko ingeskakel is.
Volksgesondheid en bestaansekerheid
Verskeie opstande het voor die Tweede Wêreldoorlog in die gebied uitgebreek, maar dit is deur die Franse en die Spanjaarde onderdruk. In 1925 is Tangier onder internasionale bestuur geplaas en tien jaar later is die enklawe Ifni onder Spaanse bestuur geplaas. Die verslane rebelle het geprobeer om hervorminge onder die Franse bestuur te bewerkstellig, maar tydens die Tweede Wêreldoorlog het die Istiqlal onder leiding van die destydse sultan, Mohammed V (1911–1961), onafhanklikheid geëis. In 1953 is die sultan vanweë sy verbintenisse met die Istiqlal deur die Franse verban, 'n stap wat deur die Berberhoofde gesteun is. Die Franse het 'n pro-Franse sultan benoem, maar hy het in 1955 geabdikeer, en in 1956 het Frankryk onafhanklikheid aan Marokko verleen.
Spanje het hom ook in dieselfde jaar aan die kusstreek langs die Middellandse See onttrek en ook Tangier is weer onder Marokkaanse gesag geplaas. Van die begin af het daar 'n magstryd tussen die politieke leiers van die Istiqlal en die koningsgesindes geheers. Hulle wou die mag van die koning (in 1956 het Mohammed V sy titel van sultan na koning verander) beperk, en die koning en sy aanhangers wou hê hy moes 'n meer aktiewe rol in die staatsbestel speel.
Uit die prehistoriese tyd het 'n aantal rotstekeninge (veral in Suid-Marokko) bewaar gebly met lewendige afbeeldings van diere en menslike figure. Romeinse oorblyfsels, veral argitektuur en mosaïeke, word nog by onder meer Chella (triomfboog), Ain Taoerit (die vesting van Claudius), Tangier (Romeinse naam Tingis), Tetuan en Larache aangetref. In die 8ste eeu is die land baie deur die Islamitiese kultuur beïnvloed. Die oudste moskee uit die middel van die 8ste eeu is in Fes, byvoorbeeld die moskee van Ala Qarawijien.
↑ (fr) "Constitution of the Kingdom of Morocco, I-1" (PDF). Geargiveer vanaf die oorspronklike (PDF) op 18 Mei 2012. Besoek op 9 Januarie 2013.
↑ (en) "Morocco Population, 1960–2019 – knoema.com". Knoema. 2019. Besoek op 2 April 2020.
↑ (fr) "RGBH 2014". Haut Commissariat au Plan (HCP). 2014. Geargiveer vanaf die oorspronklike op 9 Mei 2020. Besoek op 30 Oktober 2019.
↑ 4,0 4,1 4,2 4,3 (en) "Morocco". Internasionale Monetêre Fonds. April 2021. Besoek op 11 Oktober 2021.
↑ (en) "Ceuta, Melilla profile". BBC. 2018. Geargiveer vanaf die oorspronklike op 19 Mei 2020. Besoek op 30 Oktober 2019.
↑ (en) "Morocco to rejoin African Union despite Western Sahara dispute". BBC. 30 Januarie 2017. Geargiveer vanaf die oorspronklike op 18 Mei 2020. Besoek op 30 Oktober 2019.
(en) "Morocco". Encyclopædia Britannica. Besoek op 11 Oktober 2021.
(en) "Morocco". Central Intelligence Agency. Besoek op 11 Oktober 2021.
(ar) (en) (es) (fr) Amptelike webwerf van die Marokkaanse regering
Ontsluit van "https:https://www.duhoctrungquoc.vn/wiki/index.php?lang=af&q=Marokko&oldid=2458291"
Last edited on 11 Oktober 2021, at 19:30
Marokko: Land in Noordwes-Afrika
Marokko (Arabies: المغرب, al-maġhrib, letterlik plek waar die son sak, plek van sononder of die weste; Berbers: ⵍⵎⵖⵔⵉⴱ, lmeɣrib; Frans: Maroc), amptelik die Koninkryk Marokko (Arabies: المملكة المغربية, al-mamlakah al-maghribiyah, letterlik die westelike Koninkryk; Berbers: ⵜⴰⴳⵍⴷⵉⵜ ⵏ ⵍⵎⵖⵔⵉⴱ, tageldit n lmaɣrib; Frans: Royaume du Maroc), is \'n land in Noordwes-Afrika. Dit het \'n lang kuslyn aan die Atlantiese Oseaan wat verby die Straat van Gibraltar strek tot in die Middellandse See. Die land grens aan Algerië in die ooste. Die suidgrens met Wes-Sahara en Mauritanië is omstrede. Die Spaanse eksklawes Ceuta en Melilla word ook deur Marokko opgeëis.